Pelslus

Neotrichodectinae
 Trichodectinae

Pelslus (Trichodectidae) er en gruppe av hudparasitter som lever i pelsen på pattedyr. Den tilhører gruppen av lus (før kalt Mallophaga) som har bitende munndeler og får næring ved å gnage (spise av) pelsen, hud og hudsekret, i tillegg til at de kan ta noe blod.  Noen arter kan angripe mennesker.

Liv og utvikling 
Pelslus er svært små vingeløse insekter. De er mellom 1 - 3 mm. lange. De lever på pelsen til ulike arter pattedyr. Flest arter finnes på rovpattedyr, gnagere og hovdyr, det er også en del som er knyttet til klippegrevlinger. De ulike arten er knyttet til noen få, eller ofte til et bestemte vertsdyr. Hodet er forholdsvis stort og er like så eller bredere enn kroppen. Antennene er korte, tråformet,  med 3-5 ledd. Noen har antydning til køller på antennene. Øynene er redusert og de mangler punktøyne. Det virker noe firkantet og ikke langstrakt. Kroppen er vanligvis lys i fargen, ofte i en blek brunlig farge.

Eggene legges langt nede i pelsen, tett inntil huden. Hunnen kan legge mellom 50 og 100 egg.  Larvene, eller de små nymfene må gjennom 3 hudskift, og lever av pels,  hud og hudsekret og kanskje litt blod.

Lus har ufullstendig forvandling, det vil si at utviklingen fra egg til voksen skjer gradvis via flere hudskift. De mangler et puppestadium (metamorfose). Fra egg til voksen (imago) tar det bare 3-4 uker ved en gunstig temperatur.

Spredning og smitte 
Pelslus overføres helst ved direkte kroppskontakt. Når dyr sover sammen eller ved tett kroppskontakt som sex.

Noen arter pelslus kan være bærer av sykdommer. Hundepelslus kan overføre bendelorm til hunder. Generelt svekker de pelsen til vertsdyret, og kan være indirekte årsak til sår og betennelser dersom vertsdyret klør seg mye. Åpne sår trekker ofte til seg andre insekter.

Systematisk inndeling 
Systematikken følger Ottesen, 1993, (se kilde).

 Insekter (Ectognatha)
 Vingede insekter (Pterygota)
 Lus (Psocodea)
 Pels- og fjærlus (Phthiraptera) 
 gruppe Bitende lus (Mallophaga) (parafyletisk gruppe)
 gruppe Ischnocera
 familie Pelslus (Trichodectidae) – ca. 350 kjente arter i verden.
 Underfamilie Neotrichodectinae – på gnagere i Amerika
 Slekten Geomydoecus Ewing, 1929 – 76 arter
 Slekten Neotrichodectes Ewing, 1929 – 13 arter
 Slekten Thomomydoecus Price & Emerson, 1972 – 20 arter
 Underfamilie Trichodectinae
 Slekten Bovicola Ewing, 1929 – 23 arter, på hovdyr
 Slekten Cebidicola Bedford, 1936 – 3 arter
 Slekten Damalinia Mjöberg, 1910 – 33 arter, på hovdyr
 Sauepelslus (Damalinia ovis), lever i pelsen (ull) på sau. En sau kan ha mange hundre tusen lus. Utbredt i hele verden.
 Slekten Dasyonyx Bedford, 1932 – 16 arter, Afrika, blant annet på klippegrevlinger
 Slekten Eutrichodectes Stobbe, 1913 – 2 arter
 Slekten Eutrichophilus Mjöberg, 1910 – 19 arter, Amerika
 Slekten Felicola Ewing, 1929 – 56 arter, på rovdyr
 Kattepelslus, Felicola subrostratus 
 Slekten Lutridia Kéler, 1938 – 3 arter
 Slekten Paratrichodectes Lyal, 1985 – 3 arter
 Slekten Procavicola Bedford, 1932 – 20 arter, på klippegrevlinger
 Slekten Procaviphilus Bedford, 1932 – 17 arter, blant annet på aper
 Slekten Protelicola Bedford, 1932 – 2 arter, på hyener
 Slekten Stachiella Kéler, 1938 – 13 arter, på mårdyr
 Slekten Trichodectes Nitzsch, 1818 – 8 arter, på rovdyr
 Hundepelslus, Trichodectes canis, kan overføre bendelorm til hunder.
 Slekten Tricholipeurus Bedford, 1929 – 22 arter, på hovdyr
 Werneckodectes ferrisi (Werneck, 1944)
 Geitepelslus  
 Hestepelslus

Kilder 
 Ottesen, P.S. (red.) 1993 Norske Insektfamilier og deres artsantall. NINA utredning 055, 40 sider.

Eksterne lenker 
 
 Norsk Entomologisk forening – for deg som vil lære mer om insekter.
 Tree of life – Lus (engelskspråklig)

Lus
Parasitter
Sykdomsspredere
Dyr formelt beskrevet i 1896

en:Ischnocera